CELEX: 31999R2107
Language: el
Date: 1999-10-04 00:00:00
Title: Κανονισμός (ΕΚ) αριθ. 2107/1999 της Επιτροπής, της 4ης Οκτωβρίου 1999, για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΟΚ) αριθ. 2081/92 του Συμβουλίου περί προστασίας των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

Avis juridique important

|

31999R2107

Κανονισμός (ΕΚ) αριθ. 2107/1999 της Επιτροπής, της 4ης Οκτωβρίου 1999, για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΟΚ) αριθ. 2081/92 του Συμβουλίου περί προστασίας των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων  

Επίσημη Εφημερίδα αριθ. L 258 της 05/10/1999 σ. 0003 - 0004

ΚΑΝΟΝΙΣΜΟΣ (ΕΚ) αριθ. 2107/1999 ΤΗΣ ΕΠΙΤΡΟΠΗΣτης 4ης Οκτωβρίου 1999για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΟΚ) αριθ. 2081/92 του Συμβουλίου περί προστασίας των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), όπως τροποποιήθηκε τελευταία από τον κανονισμό (ΕΚ) αριθ. 1068/97 της Επιτροπής(2), και ιδίως το άρθρο 6 παράγραφοι 3 και 4,Εκτιμώντας:(1) ότι, σε εφαρμογή του άρθρου 5 του κανονισμού (ΕΟΚ) αριθ. 2081/92, η Ιρλανδία, η Ισπανία και η Ιταλία διαβίβασαν στην Επιτροπή αιτήσεις καταχώρησης για ορισμένες ονομασίες ως ονομασία προέλευσης ή γεωγραφική ένδειξη·(2) ότι διαπιστώθηκε, σύμφωνα με το άρθρο 6 παράγραφος 1 του εν λόγω κανονισμού, ότι οι αιτήσεις αυτές ανταποκρίνονται σε αυτόν κανονισμό· ότι, ιδίως, περιλαμβάνουν όλα τα στοιχεία που προβλέπονται στο άρθρο 4·(3) ότι όσον αφορά την ονομασία "Imokilly Regato", μετά από τη δημοσίευση στην Επίσημη Εφημερίδα των Ευρωπαϊκών Κοινοτήτων(3) της ονομασίας που αναφέρεται στο παράρτημα του παρόντος κανονισμού, διαβιβάστηκαν στην Επιτροπή πολλές δηλώσεις αντιρρήσεων, κατά την έννοια του άρθρου 7 του εν λόγω κανονισμού· ότι ο λόγος αυτών των αντιρρήσεων αποτέλεσε αντικείμενο διασάφισης και τα σχετικά κράτη μέλη την θεώρησαν ικανοποιητική· ότι, για τις άλλες ονομασίες, μετά τη δημοσίευση στην Επίσημη Εφημερίδα των Ευρωπαϊκών Κοινοτήτων(4) δεν διαβιβάστηκε καμία δήλωση αντιρρήσεων·(4) ότι, κατά συνέπεια, οι ονομασίες αυτές μπορούν να εγγραφούν στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων και, επομένως, δύνανται να προστατεύονται σε κοινοτικό επίπεδο ως ονομασία προέλευσης ή προστατευόμενη γεωγραφική ένδειξη·(5) ότι το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1645/1999(6),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 2400/96 συμπληρώνεται με τις ονομασίες που αναφέρονται στο παράρτημα του παρόντος κανονισμού, και αυτές οι ονομασίες εγγράφονται στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων ως προστατευόμενη ονομασία προέλευσης (ΠΟΠ) ή προστατευόμενη γεωγραφική ένδειξη (ΠΓΕ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 4 Οκτωβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 208 της 24.7.1992, σ. 1.(2) ΕΕ L 156 της 13.6.1997, σ. 10.(3) ΕΕ C 343 της 11.11.1998, σ. 5.(4) ΕΕ C 343 της 11.11.1998, σ. 3, ΕΕ C 405 της 24.12.1998, σ. 7 και ΕΕ C 4 της 7.1.1999, σ. 5.(5) ΕΕ L 327 της 18.12.1996, σ. 11.(6) ΕΕ L 195 της 28.7.1999, σ. 7.ΠΑΡΑΡΤΗΜΑΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ Ι ΤΗΣ ΣΥΝΘΗΚΗΣ ΤΑ ΟΠΟΙΑ ΠΡΟΟΡΙΖΟΝΤΑΙ ΓΙΑ ΤΗΝ ΑΝΘΡΩΠΙΝΗ ΔΙΑΤΡΟΦΗΚρέαταΙΣΠΑΝΙΑLechazo de Castilla y León (ΠΓΕ)ΤυριάΙΡΛΑΝΔΙΑImokilly Regato (ΠΟΠ)Λιπαρές ουσίεςΕλαιόλαδοΙΣΠΑΝΙΑPriego de Córdoba (ΠΟΠ)Sierra Mágina (ΠΟΠ)ΙΤΑΛΙΑLameztia (ΠΟΠ)Ιχθείς, μαλάκια, νωπά οστρακοειδή και προϊόντα με βάση ...ΙΡΛΑΝΔΙΑClare Island Salmon (ΠΓΕ)